Otsi
AvalehtTööotsijaleElamis- ja töötamistingimused EUROOPASKüpros
KÜPROSE Vabariik
Pealinn: NicosiaRahvaarv: 1 085 tuh.Naaberriigid: Türgi, Süüria, LiibanonAjavöönd: GMT +2Pindala: 9 251 km2Liiklus: vasakpoolne
Rahaühik: EUR (alates 01.01.2008, enne seda oli nael (CYP)).
Riigi ametlikeks keelteks on kreeka ja türgi keeled. Laialdaselt kasutatakse ka inglise keelt.
Telefoni kaugvalimise kood: Küprose kood +357, Põhja-Küprose Türgi Vabariigi kood - +90.
Ajavahet Eestiga ei ole.
Rahvastik
Pealinnas Nikosias on elanikke 200 700. Teised suuremad linnad on Limassol (144 500), Larnaca (48 900) ja Pafos (31 700). 78% Küprose elanikkonnast moodustavad Küprose kreeklased ja 18% Küprose türklased. 4% elanikkonnast on muust rahvusest. Küprose kreeklased on põhiosas kristlased ja kuuluvad Kreeka Õigeusu Kiriku koosseisu. Küprose türklased on moslemid (sunniidid).
Infoallikas: www.cia.gov/cia/publications/factbook/geos/cy.html#Intro Küprose põhilisteks impordiartikliteks on toormaterjalid, tarbekaubad, transpordivahendid ja kütus. Peamisteks ekspordiartikliteks on rõivad, jalatsid, farmaatsiatooted, tsement, sigaretid, mööbel, vein, kartulid ja tsitrusviljad.
Ajalugu: Küprose Vabariik sai iseseisvuse Suurbritannia võimu alt aastal 1960 (ehkki Briti sõjaväebaasid jäid saarele alles). Aastal 1974 panid Küprose kreeklased toime riigipöörde, misjärel Türgi tõi riiki oma väed. Novembris 1983 kuulutati Küprose türklaste aladel välja Põhja-Küprose Türgi Vabariik.
Ülejäänud saare hõlmab rahvusvaheliselt tunnustatud Küprose Vabariik on Euroopa Liidu liige alates 01.maist 2004. Küpros on Sitsiilia ja Sardiinia järel suuruselt kolmas saar Vahemeres. Geograafiliselt kuulub Küpros Aasiasse.
Küpros asub saarel Vahemeres, 34. ja 36. põhjalaiuse vahel. Rahvusvahelise tunnustuse kohaselt on saarel üks riik – Küprose Vabariik, kuid tegelikult on saar jaotatud kaheks – kesk- ja lõunaosas on Küprose Vabariik ja põhjaosas ametliku rahvusvahelise tunnustuseta Põhja-Küprose Türgi Vabariik (ainus tunnustaja on Türgi). Saare siseosa on küllalt mägine – kõrgeim mäetipp asub merepinnast peaaegu 2 km kõrgusel. Saare erinevate osade inimasustuse tihedus on väga ebaühtlane.
Küprose kliima on lähistroopiline, vahemereline ning saare kirdeosas poolkõrbeline. Suved on kuumad ja kuivad, talved pehmed, sajab põhiliselt talvekuudel. Sisemaal on talved veidi külmemad ja suved veidi palavamad kui rannikul. Lund võib esineda üksnes saare keskosas asuvates mägedes. Rannikupiirkonnas on aastakeskmine temperatuur päeval 24°C ja öösel 14°C. Juba aprillis on päeval sooja keskmiselt 21C–23C ning öösel 11C–13C. Sügisel on sama soe aeg november, mis tähendab, et sisuline suvi kestab 8 kuud. Ka ülejäänud neljal kuul ehk talvel on aeg-ajalt temperatuur päeval üle 20°C. Lõuna-Küprose rannikupiirkonnas on jaanuaris-veebruaris keskmine temperatuur päeval 17°C ja öösel 8°C. Juulis ja augustis on päevane temperatuur lõunaranniku lähedal 33°C lähedal ja sisemaal 35°C. Öine keskmine temperatuur on siis rannikupiirkonnas 23°C. Juunis ja septembris on rannikupiirkonnas keskmine temperatuur päeval 30°C lähedal ja öösel 20°C.
Merevee aastakeskmine temperatuur on 21°C, olles 17°C veebruaris ja 27°C–28°C augustis. Koguni seitsmel kuul ehk maist novembrini on merevee temperatuur enam kui 20°C.
Rannikupiirkonnas on aastas keskmiselt 3400 päikeselist tundi. Detsembris on päevas päikeselisi tunde keskmiselt 5–6 ning juulis 12–13. Sademeid on rannikupiirkonnas keskmiselt 340 – 410 mm aastas. Detsembris ja jaanuaris sajab üle 80 mm, kuid maist septembrini iga kuu alla 10 mm (juulis puuduvad sademed paljudes piirkondades rannikul üldse). Sisemaal sajab aastas 350 mm (pealinna ümbruses) kuni 800 mm (Troodose mägedes enam kui 1,2 km kõrgusel). Juulist septembrini sajab sisemaal iga kuu vähem kui 15 mm. Seevastu detsembris on Troodose mägedes sademeid 170 mm ja pealinna piirkonnas peaaegu 70 mm.
Turismi tipphooaeg on augustis.Täpsem info Küprose ilmastiku kohta:
Küprose Vabariik ei kohalda piiranguid teiste Euroopa Liidu ja Euroopa Majanduspiirkonna riikide kodanike pääsu suhtes oma tööturule. Nende riikide kodanikele kehtivad samad tingimused nagu Küprose kodanikele, seda nii töötasu, töölt vabastamise ja tööle ennistamise kui ka töötervishoiu ja tööohutuse meetmete osas. Kui Eesti kodanik soovib jääda Küprosele kauemaks kui kolm kuud, peab ta oma elamisloa registreerima. Registreerimiseks tuleb pöörduda Nicosia Migratsiooniametisse (Migration Officer in Nicosia) mitte hiljem kui kolme kuu möödudes riiki sisenemise päevast arvates.
Täiendav info REGISTREERIMISE lingi alt.
KÜPROSE Saatkond Helsingis www.cyprusembassy.fi
Helsinki, Bulevardi 5 A 19, 00120 Tel: +358 9 696 28 20
Lahtioleku ajad E, K, R 09:00-13:00
e-mail: firstname.lastname@example.org
KONSULAARABI: Suursaadik Hr. Andres Unga, resideerib Ateenas, Kreekas
AUKONSULAAT NICOSIAS
Küpros tel. (357 2) 55 50 00
faks (357 2) 55 50 03
e-mail: email@example.com
Tagamaks Eesti kodanikele konsulaarkaitset välisriikides, soovitab Välisministeeriumi konsulaarosakond kodanikel end registreerida ehk anda teavet enda välisriigis viibimise kohta. Registreerimine on soovitav eelkõige neile, kes elavad ja/või töötavad välisriigis pikemat aega või kes reisivad riiki, kus Eestil ei ole esindust või kellega Eestil puuduvad diplomaatilised suhted. Küsimuste korral saate infot konsulaarosakonna telefonil 6377 440, 6 377 469. Lisainformatsioon: Välisministeeriumi koduleheküljel
2008. aasta majanduslangust on jätkuvalt tunda Küprosel.
Registreeritud töötuse määr võrreldes eelmise aastaga on tõusnud: veebruar 2013 – 46 109, veebruar 2012 – 37 874.
Negatiivselt olid mõjutaud järgmised valdkonnad:• ehitus;• teenindus: hotellid ja restoranid;• hulgi- ja jaemüük;• kaubandus.
Töötus:Tööturu uuring näitas, et töötuse määr võrreldes 2011. aastaga (7,9%) kasvanud – 2012.a. – 12,1%. 2013. aasta prognoosid ei ole ka positiivsed, kuna töötuse määr kasvas 14,3%-ni (veebruar):- 15-24-aastate seas on jätkuvalt kõige kõrgem töötus - 24,6% (eriti Nikosias ja Limassolis).
Küprosel on väga raske tööd leida, kui olete:- tootmistehnik;- lihttööline;- ametnik;- hotelli / restorani töötaja.
Kõige rohkem on olnud koondatute seas inimesi, kes on töötanud järgmistes valdkondades:- hulgi- ja jaemüük, kaubandus (17%);- ehitus (19%);- hotellid / restoranid (16%);- töötlemine (9%);- lihttööd (22%);- teenindus (19%);- tootmine (14%).
Allikas: Euroopa EURES portaal
Küpros ei kohalda Eesti riigi kodanikele piiranguid oma tööturule sisenemiseks. Töötajate vaba liikumist käsitlev üleminekukorraldus ei kehti Küprose suhtes. Seega kehtib kõikide teiste EMP riikide ja Küprose vahel töötajate täielik liikumisvabadus.Allikas: www.eures.europa.eu Töö leidmine Kui te soovite teavet tööpakkumiste kohta Küprosel, on teile abiks EURES portaal > Tööotsijale > Otsi töökohta, mille andmebaas sisaldab kõikide EL riikide vabu töökohti. Küprosel pakutavate töökohtadega on võimalik tutvuda ka Küprose Tööturuameti koduleheküljelt www.pescps.dl.mlsi.gov.cy. Kui te juba viibite Küprosel ning soovite tööd leida, peaksite ühendust võtma Küprose Tööturuametiga www.mlsi.gov.cy/dl, mille teenused on tasuta. Tööhõivetalitused asuvad Küprosel igas regioonis.
Ka enamuses Küprose ajalehtedes avaldatakse tööpakkumisi. Suurimad lehed on:
Kasulikud lingid tööotsimisel:
Tööotsingumootorid:
Eratöövahendusfirmade otsing:
NB!!! Küprosel on töövahendusteenus tööotsijatele TASUTA!!!
Oma ettevõtte asutamineKui soovite luua Küprosel oma ettevõtte, on kasulik tutvuda ettevõtetele informatsiooni pakkuva organisatsiooniga The Department of Registrar of Companies and Official Receiver (Ettevõtete Registreerimisamet): www.mcit.gov.cy/drcor, tel. +357 22 40 44 00.
Lisainfo:
Ametiühingud
Ametiühingusse kuulumine on Küprosel laialt levinud. Ametiühingud on tööotsijale head teabeallikad. Küprose suurimad ametiühingute liidud on:
the Pancyprian Federation of Labour - 65 000 liiget
(Παγκύπρια Εργατική Ομοσπονδία)
PEO - the Cyprus Workers’ Confederation – 64 000 liiget
(Συνομοσπονδία Εργαζομένων Κύπρου).
Ülevaate Küprose ametiühingutest saate: SEK
Tööle kandideerimine
Küprosel tööle kandideerides peate esitama CV ja avalduse. CV ei peaks olema pikem kui 2 A4 lehekülge. Diplomeid ja tunnistusi pole CV-d esitades vaja lisada, need võetakse kaasa esimesele vestlusele. Kindlasti ärge saatke ettevõtetele tunnistuse/diplomi originaali. Kandideerimisavaldus ja CV peaksid olema suunatud sellele töökohale, mida Te taotlete. Avaldusele ja CV-le lisage oma allkiri.
Kreekakeelse CV-formaadi põhja leiate aadressilt www.cedefop.eu.int/transparency/cv.asp, kust valige lühend EL. Formaat on võimalik salvestada oma arvutisse, kus saate teha soovitud muudatused.
Elulugu (CV) on harilikult liigendatud neljaks-viieks osaks:
1) isikuandmed2) hariduskäik3) töökogemus 4) huvid jms 5) soovitajad Soovituskiri
Kui iseloomustuses tuuakse välja nii töötaja positiivsed kui ka negatiivsed omadused, siis soovituskirjas negatiivset üldiselt välditakse. Selle tulemusel võib soovituskiri näidata töötajat pisut paremast küljest kui ta tegelikult on.
Kandideerimisavaldus
Avaldus peab olema koostatud masinakirjas ning ei tohiks olla üle kahe standardlehekülje. Avalduses peate põhjendama, miks te vastavat kohta soovite või miks te kirjutate üldise sooviavalduse ilma konkreetse koha taotluseta. Teie sooviavalduse saaja peab saama aru, et te tunnete tema ettevõtet, teil on vastavad kutseoskused ja sedagi, kuidas te neid rakendada oskate.Ärge unustage oma avaldusele alla kirjutada!
Alates 1.maist 2004 võivad Eesti kodanikud riiki siseneda viisavabalt 90 päevaks nii kehtiva passi kui ka isikutunnistuse (ID-kaart) alusel.Kui Eesti kodanik soovib Küprosele elama, tööle või õppima asuda või seal tööd otsida, peab ta riigis viibimise registreerima. Registreerimiseks tuleb pöörduda kohaliku pädeva ametiasutuse poole mitte hiljem kui kolme kuu möödudes riiki sisenemise päevast arvates.Allikas: www.eures.europa.eu Viibimine Küprosel kuni 3 kuud:Küprosele jõudes peab iga EL kodanik ennast 8 päeva jooksul registreerima Rahvaloenduse ja Migratsiooniametis ( the Census Records and Migration Department).Elukoha registreerimiseks helistage: +357 22 804 420Töö- ja elukoha registreerimiseks helistage: +357 22 804 410 või kirjutage aadressile: firstname.lastname@example.org Töötamine Küprosel üle 3 kuu:Kohustuslikud sammud:
Elamisluba väljastatakse 6 kuu jooksul taotluse esitamise kuupäevast. Elamisloa kehtivusaeg on 5 aastat, vajadusel saab seda pikendada.NB!!! Töötamist võib alustada ka siis, kui elamisloa vormistamise protseduur on alles pooleli.
EL kodaniku pereliikmed peavad esitama elamisloa taotluse (residence permit) Rahvaloendus- ja Migratsiooniametile (the Census Records and Migration Department) mitte hiljem kui nelja kuu möödudes riiki sisenemise päevast arvates.
Lisainfo: tel. +357 228 04401; +357 228 04405; e-post: email@example.com Allikas: http://cyprus.angloinfo.com/countries/cyprus/cymoving.asp
Töötamise liigid:
Erikategooriad
erivajadustega inimesed: neile on ette nähtud erinevad tööhõive programmid, mis on finantseeritud riigi poolt (the Service for the Care of the Disabled of the Department of Labour of the Ministry of Labour and Social Insurance). Lisainfo: +357 22 400 828. noored (15-18-aastased): nende puhul kehtivad spetsiifilised lepingu tingimused. Neil on lubatud töötada mitte rohkem kui 38 tundi nädalas ning töötamine ajavahemikus kell 23:00 – 07:00 on rangelt keelatud.
Töötasu.
Palka makstakse tavaliselt igakuiselt või kord nädalas. Töötaja palgast on kohustuslik kinni pidada sotsiaalkindlustusmaks, tulumaks, tervishoiu- ja hoolekandemaksud.
Palgalipikus peab olema kajastatud: tööandja nimi, töötaja nimi, põhipalk, mahaarvamised ja netopalk. Küprosel on väga levinud maksta palka tšekiga, mis saadetakse töötajale koos palgalipikuga. Enamasti makstakse jõulu ajal koos 12. kuu palgaga ka 13. kuupalk, mõnikord ka 14. palk ülestõusmispüha puhul. Lisainfot leiate sotsiaalkindlustusameti (the Social Insurance Department) koduleheküljelt: www.mlsi.gov.cy/sid
TööaegTööaeg on Küprosel tavaliselt 38-40 tundi nädalas (tööpäev kestab 8 tundi ja töönädal 5 tööpäeva: esmaspäevast reedeni). Tööpäev kestab kell 8-17.30, lõuna on kell 13–14.30. Enamikel juhtudel on töötajatel kord nädalas 1 õhtupoolik vaba, tavaliselt see on kolmapäev. Sellel päeval lõpeb töö kell 13.00. Kui tööaeg ületab nädalas 40 tundi, siis käsitletakse ülejäänud aega ületundidena. Ületunde ei ole lubatud teha rohkem kui 48 tundi nädalas.
Maksustamise ülevaadeMaksustamine toimub nii riiklikul kui ka kohaliku omavalitsuse tasandil. Residentide puhul on maksustatud kõik tulud, mis on teenitud üle maailma (krediteeritakse maks, mida tasuti teistes riikides). Mitteresidentide puhul on enamus Küprosel teenitud tuludest maksustatud.Eraisikute maksustamine Kehtib astmeline tulumaks, mis ulatub kuni 30%. Maksuvaba tulu määr on 19 500 EUR.Iga EL kodanik peab taotlema Küprose maksuametist maksumaksja isikukoodi (Taxpayer`s Identification Code). Selleks on vaja passi ja I.R.163A täidetud vormi Form I.R.163A.pdf. Maksukohustuse suurus sõltub sellest, kas isik on Küprose resident või mitte. Resident on füüsiline isik, kelle elukoht on Küprosel või kui ta viibib Küprosel 12 järjestikuse kalendrikuu jooksul vähemalt 183 päeva. Isik loetakse residendiks alates tema Küprosele saabumise päevast. Residendist füüsiline isik maksab tulumaksu kõikidelt nii Küprosel kui ka väljaspool Küprost saadud tuludelt.Mitteresidendid on kohustatud maksma maksu ainult Küprosel saadud tulu eest.Füüsilise isiku maksumäärad on:
Küprose ja Eesti vahel ei ole sõlmitud maksustamise kahepoolset lepingut. See tähendab, et välismaal tasutud makse ei ole võimalik Küprose tulumaksust maha arvata. Maksudega seotud küsimustega pöörduge oma maksuameti kontorisse Küprosel. Lisainfo Küprose maksusüsteemist on Küprose maksuameti (Inland Revenue Department) koduleheküljel: www.mof.gov.cye-post: firstname.lastname@example.org tel: +357 22 601 921faks: +357 22 661 243Tuludeklaratsiooni täitmine elektrooniliselt läbi Interneti http://taxisnet.mof.gov.cy .Allikad: www.eures.europa.eu www.cyprusembassy.fi/cyprus/index.phppgroup=faq www.worldwide-tax.com/cyprus/cyp_exempt.asp http://cyprus.angloinfo.com/countries/cyprus/cylife1.asp
www.mof.gov.cy/mof/ird/ird.nsf/dmlfaq_en/dmlfaq_en?OpenDocument#0
Euroopa Liidu eeskirjad tagavad, et Te olete seotud ühtse sotsiaalkaitse programmiga ega kaota ühtegi oma õigustest (eelkõige seoses pensionile jäämisega).Üldreeglina olete kindlustatud riigis, kus Te töötate. Teil ja teatavatel tingimustel ka Teie perekonnal on õigus samadele sotsiaalkindlustushüvitistele ja sotsiaaltoetustele, mis kehtivad vastuvõtjariigi kodanike jaoks. Need õigused hõlmavad haigus- ja sünnitushüvitisi (tervishoiuteenustena ja rahaliselt), invaliidsus-, vanadus- ja lesehüvitisi, hüvitisi, mida makstakse tööõnnetuste, kutsehaiguste, surmajuhtumi ja töötuse korral ning peretoetusi. Te peate tasuma ka samu makseid, mida tasuvad vastuvõtjariigi kodanikud. Infoallikas http://ec.europa.eu/youreurope/Kõik Küprose kodanikud ja riigis töötavad isikud kuuluvad automaatselt Küprose riiklikku sotsiaalkindlustussüsteemi.
Sissemakse tegijad:Sotsiaalsüsteemi rahastatakse maksudena laekuvatest summadest ja sotsiaalkindlustusmaksetest. Maksukohuslased on kindlustatud isik, tööandja ja riik. Maksude määr on 17, 9 % sissetulekust.FIEde (füüsilisest isikust ettevõtja) maksumäär on 16, 9 % sissetulekust.Vabatahtliku töö tegija maksumäär on 13,5% sissetulekust, millest:
Sotsiaalkindlustus Küprosel hõlmab järgmiseid valdkondi:- haigus- ja vanematoetused - kindlustus tööõnnetuse vastu - invaliidsustoetused - pensionikindlustus - toitjakaotustoetused - töötuskindlustus - peretoetused: abiellumistoetusLisaks sellele pakutakse tasuta ravi kannatanutele, kes põevad tööga seotud kutsehaigusi või on saanud vigastusi tööõnnetusel. Töötaval isikul on õigus saada vajaduse korral kõiki ülalmainitud toetusi. Erandiks on FIEd (neil ei ole õigust taotleda töötuskindlustushüvitist ja töövigastuse toetusi) ja vabatahtliku töö tegijad (neil on õigus saada ainult peretoetusi: abiellumis-, matuse-ja vanematoetusi ning pensioni).Haigestumine
Haigestumisest peab teavitama oma tööandjat eelkõige konkreetne töötaja ise. 3 esimese haiguspäeva eest haigusraha ei maksta, see on Küprosel nn ooteperiood (FIEdele on see aeg 18 haiguspäeva).Haigusraha makstakse mitte rohkem kui 156 tööpäeva. Haigusraha saamiseks on vaja esitada taotlus sotsiaalkindlustusametisse mitte hiljem kui 21 päeva jooksul alates haigestumise päevast.
Eluaseme kuulutusi (üür, ost) on tihti rohkelt kinnisvarafirmade kodulehekülgedel Internetis. Küprosel sõltub üüri hind suuresti sellest, kus korter asub (linn, piirkond) ja mugavuste seadmete olemasolust ja seisundist. Keskmise korteri rendi hind (2009) on 450-600 EUR kuus ehk möbleerimata suhteliselt uus korter – 10 – 15 EUR m². Üürimise kohta sõlmitakse kirjalik vormikohane üürileping, kus fikseeritakse üüri suurus, maksmise viis, üürimise kestus. Tavaliselt vee-, elektri- ja küttekulud ei ole üürihinda arvatud. Samas peate arvestama, et tavaliselt tuleb maksta ühe kuu rent + tagatisraha. Kui kasutate vahendusfirma teenuseid, tuleb arvestada ka nende vahendustasudega.
Lastehoolekanne
Eesti ENIC/NARIC Keskuse koduleht asub aadressil: www.archimedes.ee/enic
Küprosel töötamise ajal kuulute te Küprose sotsiaalkindlustussüsteemi. Kõik isikud, kes Küprosel töötavad või elavad, on automaatselt kindlustatud. Kindlustusmaksed peab tööandja kinni teie palgast.
Võimalike probleemide ennetamiseks ei tohiks unustada normaalset valvsust passi, kaasasoleva raha, pangakaartide jm reisil vajaliku suhtes. Soovitav on enne reisile minekut teha koopia passi isikuandmetega leheküljest ja hoida seda passist eraldi.
ELAMINE JA TÖÖTAMINE KÜPROSEL, 2012
Infotelefon 15501
callto://tootukassa
Külasta meid Facebook’is
EURES Jobs app:
Partnerid:
Copyright © 2004 - 2013 EURES Eesti|Kõik õigused reserveeritud|Teave: eures at tootukassa dot ee